钦定古今图书集成/明伦汇编/闺媛典/第284卷 > 皇清十七 > 金世珍妻郑氏
## 钦定古今图书集成/明伦汇编/闺媛典/第284卷 > 皇清十七 > 金世珍妻郑氏

按《扬州府志》：“郑氏，江都人，金世珍妻。归甫弥月，珍亡。氏年方笄，内外咸欲夺其志，郑曰：‘翁姑在，夫亡孰养’？寻翁姑相继没，氏立侄俊生为嗣，教之成立。年八十馀卒。有司旌之。”

===丁昭朗妻卞氏===

按《扬州府志》：“卞氏，江都人，丁昭朗妻。夫死，氏年二十七，遗孤在抱，家贫数米而炊，守节六十年，以纺绩自活，课子成人。”